Il-Fondazzjoni Grimaldi tat donazzjoni ta’ €100,000 lill-Ministeru tas-Saħħa għal tagħmir mediku li hemm bżonn waqt il-pandemija tal-Covid-19. Id-donazzjoni saret mill-aġenti u rappreżentanti tal-grupp Grimaldi f’Malta, Sullivan Maritime Ltd. Fi stqarrija l-grupp Grimaldi qal li b’din id-donazzjoni jrid jagħti kontribut lil Malta fejn ilu għal dawn l-aħħar 50 sena jopera biex jgħaqqad lill-pajjiż mal-bqija tal-Ewropa u destinazzjonijiet oħra u fejn għadu jservi ta’ ħolqa mportanti f’dawn iż-żminijiet diffiċli.